Lombardlarda buxgalteriya hisobini yuritish tartibi toʻgʻrisidagi nizomga oʻzgartirish va qoʻshimchalar kiritish haqida
(resolution, 2020-06-30)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi va “Soliq va budjet siyosatining 2018-yilga moʻljallangan asosiy yoʻnalishlari qabul qilinganligi munosabati bilan Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida”gi qonunlariga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2017-yil 26-avgustdagi 21/8-son qarori (roʻyxat raqami 2933, 2017-yil 29-sentabr) (Oʻzbekiston Respublikasi qonun hujjatlari toʻplami, 2017-y., 39-son, 1052-modda) bilan tasdiqlangan Lombardlarda buxgalteriya hisobini yuritish tartibi toʻgʻrisidagi nizomga ilovaga muvofiq oʻzgartirish va qoʻshimchalar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 94-banddagi “foyda va zararlar toʻgʻrisidagi hisobotda” degan soʻzlar “moliyaviy natijalar toʻgʻrisidagi hisobotda” degan soʻzlar bilan almashtirilsin. 2. 150-bandda: birinchi xatboshi quyidagi tahrirda bayon etilsin: “150. Moliyaviy yilning yakunida barcha daromad va xarajatlar hisobvaraqlari qoldiqlari 31206 — “Sof foyda (zarar) (aktiv-passiv)” hisobvaragʻida quyidagi buxgalteriya oʻtkazmalari orqali yopilishi lozim:”; uchinchi xatboshi quyidagi tahrirda bayon etilsin: “Debet Daromad hisobvaraqlari (moliyaviy natijalar toʻgʻrisidagi hisobotdan)”; yettinchi xatboshidagi “(foyda va zararlar hisobotidan)” degan soʻzlar “(moliyaviy natijalar toʻgʻrisidagi hisobotdan)” degan soʻzlar bilan almashtirilsin. 3. 1-ilovada: 22510 kodning nomi quyidagi tahrirda bayon etilsin: “Hisoblangan yagona ijtimoiy toʻlov”; 22512 kodning nomi quyidagi tahrirda bayon etilsin: “Jamgʻarmalar bilan boʻladigan hisob-kitoblar”; 56122 kodning nomi quyidagi tahrirda bayon etilsin: “Jamgʻarmalarga ajratmalar”; 56722 koddan keyin quyidagi mazmundagi kod bilan toʻldirilsin: “56795 Boshqa operatsion xarajatlar”; 56834 koddan keyin quyidagi mazmundagi kod bilan toʻldirilsin: “56840 Hisoblangan foizsiz daromadlar boʻyicha koʻrilishi mumkin boʻlgan zararlarni baholash”; 96345 va 96351 kodlar chiqarib tashlansin. 4. 2-ilovada: 22502 kodning ikkinchi xatboshisidan “, obodonlashtirish va ijtimoiy infratuzilmani rivojlantirish soligʻi” degan soʻzlar chiqarib tashlansin; 22510 kod quyidagi tahrirda bayon etilsin: “22510 Hisoblangan yagona ijtimoiy toʻlov Hisobvaraqning taʼrifi: qonun hujjatlariga muvofiq lombard tomonidan yagona ijtimoiy toʻlov boʻyicha oʻtkaziladigan mablagʻlar hisobi yuritiladi. Hisobvaraqning kreditida lombard tomonidan yagona ijtimoiy toʻlovga oʻtkaziladigan mablagʻlar summasi aks ettiriladi. Hisobvaraqning debetida yagona ijtimoiy toʻlovga oʻtkazilgan mablagʻlar summasi aks ettiriladi. Tahliliy hisob alohida shaxsiy hisobvaraqlarda olib boriladi.”; 22512 kod quyidagi tahrirda bayon etilsin: “22512 Jamgʻarmalar bilan boʻladigan hisob-kitoblar Hisobvaraqning taʼrifi: lombard tomonidan qonun hujjatlariga muvofiq jamgʻarmalarga oʻtkaziladigan toʻlovlar hisobi olib boriladi. Hisobvaraqning kreditida jamgʻarmalarga oʻtkaziladigan toʻlovlar summasi aks ettiriladi. Hisobvaraqning debetida jamgʻarmalarga oʻtkazilgan toʻlovlar summasi aks ettiriladi. Tahliliy hisob har bir jamgʻarma va toʻlovlar turi boʻyicha alohida shaxsiy hisobvaraqlarda olib boriladi.”; 56114 kodining ikkinchi xatboshisi quyidagi tahrirda bayon etilsin: “Hisobvaraqning taʼrifi: qonun hujjatlariga muvofiq budjetdan tashqari Pensiya jamgʻarmalariga toʻlanadigan ixtiyoriy badallari, yagona ijtimoiy toʻlovlar uchun lombard xarajatlari hisobi olib boriladi.”; 56122 kodning birinchi-uchinchi xatboshilari quyidagi tahrirda bayon etilsin: “56122 Jamgʻarmalarga badallar Hisobvaraqning taʼrifi: qonun hujjatlariga muvofiq jamgʻarmalarga ajratmalar, shuningdek xodimlarning sogʻliqlarini majburiy va ixtiyoriy sugʻurtalash va boshqa badallar hisobi olib boriladi. Hisobvaraqning debetida jamgʻarmalarga ajratmalar summasi aks ettiriladi.”; 56722 koddan keyin quyidagi mazmundagi kod bilan toʻldirilsin: “56795 Boshqa operatsion xarajatlar Hisobvaraqning taʼrifi: yuqorida taʼriflangan turkumlarga mos tushmaydigan xarajatlar hisobi olib boriladi. Hisobvaraqning debetida yuqorida taʼriflangan turkumlarga mos tushmaydigan toʻlangan xarajatlar summasi aks ettiriladi. Hisobvaraqning kreditida notoʻgʻri toʻlangan xarajatlarning qaytarilish summasi, shuningdek moliyaviy hisobot yilining oxirida lombardning moliyaviy natijasi sifatida 31206 — “Sof foyda (zarar) (aktiv-passiv)” hisobvaraqqa oʻtkaziladigan summa aks ettiriladi.”; 56834 koddan keyin quyidagi mazmundagi kod bilan toʻldirilsin: “56840 Hisoblangan foizsiz daromadlar boʻyicha koʻrilishi mumkin boʻlgan zararlarni baholash”; 56902 kodning ikkinchi xatboshisidan “, obodonlashtirish va ijtimoiy infratuzilmani rivojlantirish soligʻi” degan soʻzlar chiqarib tashlansin.